Jakobinci
Jakobinci su bili revolucionari demokrati u vrijeme Francuske revolucije, a ime su dobili po samostanu sv. Jakova u Parizu gdje im je bilo sjedište. Na čelu im se nalazio Maximilien Robespierre. Tražili su veća prava za sitno građanstvo te ukidanje nejednakosti na temelju bogatstva. Osnovali su komitet javnog spasa i stvaraju narodnu vojsku u kojoj se našao mladi Napoleon Bonaparte. Oni su 1793. god. donijeli ustav kojim su ukinuti svi ostaci feudalizma.